ddrg/super_eurlex huggingface dataset:
(5)

Za ključno področje uspešnosti glede stroškovne učinkovitosti so bili v skladu z načeli iz točke 5 v povezavi s točko 1 Priloge IV k Izvedbeni uredbi (EU) št. 390/2013 ocenjeni navedeni cilji, izraženi v ugotovljenih stroških na enoto na zračni poti, ob upoštevanju trenda ugotovljenih stroškov na enoto na zračni poti v drugem referenčnem obdobju ter v skupnem času prvega in drugega referenčnega obdobja (2012–2019), števila enot storitev (napovedi glede prometa) in ravni ugotovljenih stroškov na enoto na zračni poti v primerjavi z državami članicami s podobnim delovnim in gospodarskim okoljem. Navedena ocena je pokazala, da so navedeni cilji skladni z ustreznimi vseevropskimi cilji uspešnosti.
(4)

Zdaj je treba določiti tehnične in operativne specifikacije za komercialno storitev, saj bo nato potrebnih več let do dejanske uporabe storitve. V preteklih letih je bilo oblikovanje specifikacij zajeto v več študijah, preizkusih in posvetovanjih z zainteresiranimi stranmi. Specifikacije so se oblikovale ob upoštevanju kompromisa med potrebo po dejanski dodani vrednosti za uporabnike na eni strani ter željo, da bi bile spremembe sistema, ki so dejavniki tveganja, kar najmanjše, in da bi se upošteval časovni načrt iz Uredbe št. 1285/2013 na drugi strani.
(1)

V skladu s Sklepom Sveta (EU) 2015/1989 (2) je bil Sporazum o nadaljnjem delovanju Mednarodnega znanstvenega in tehnološkega centra med Evropsko unijo in Evropsko skupnostjo za atomsko energijo (Euratom) kot eno pogodbenico ter Gruzijo, Japonsko, Kraljevino Norveško, Kirgiško republiko, Republiko Armenijo, Republiko Kazahstan, Republiko Korejo, Republiko Tadžikistan in Združenimi državami Amerike (v nadaljnjem besedilu: Sporazum) podpisan 9. decembra 2015 s pridržkom njegove poznejše sklenitve.
(5)

V javnem posvetovanju (4) je večina zainteresiranih strani podprla določanje prednostnih nalog že pričetega dela in poudarila pomen ustreznega in dobro usklajenega izvajanja sprejetih kodeksov omrežij in smernic, pri čemer je zagotovljena strukturirana udeležba zainteresiranih strani. V zvezi z električno energijo so številne zainteresirane strani podprle pripravo pravil glede harmoniziranih tarifnih struktur za prenos, pravil o porazdeljeni prožnosti in pravil glede operativnega usposabljanja.
(10)

27 tehničnih specifikacij IETF se pogosto uporablja za internetne namene. Mednje sodijo standardi in protokoli za vzpostavitev internetnega omrežja (protokol za nadzor prenosa/internetni protokol TCP/IP (Transmission Control Protocol / internet protocol), protokol uporabniškega datagrama UDP (User Datagram Protocol), sistem domenskih imen DNS (Domain Name System), protokol za dinamično nastavitev gostitelja DHCP (Dynamic Host Configuration Protocol), protokol za upravljanje naprav v omrežju SNMP (Simple Network Management Protocol), varnostna arhitektura za internetni protokol IPsec in omrežni časovni protokol NTP (Network Time Protocol)), standardi in protokoli za varne povezave (protokol za upravljanje računalnika na daljavo SSH-2 (Secure Shell-2), protokol TLS (Transport Layer Security) in infrastruktura PKIX (X.509 Public Key Infrastructure Certificate and Certificate Revocation List (CRL) Profile)); standardi in protokoli za vzpostavitev spletne strani (protokol za prenos hiperbesedila HTTP (Hypertext Transfer Protocol), prehod na TLS v protokolu HTTP/1.1, enotni označevalniki vira URI (Uniform Resource Identifiers), enotni naslov vira URL (Uniform Resource Locator) in URN (Uniform Resource Names), protokol za prenos datotek FTP (File Transfer Protocol), format UTF-8 (8-bit Unicode Transformation Format), JavaScript Object Notation (JSON)), standardi in protokoli za elektronsko pošto, elektronske koledarje in novičarske aplikacije (preprosti protokol za prenos pošte SMTP (Simple Mail Transfer Protocol), protokol za sprejemanje pošte IMAP (Internet Message Access Protocol), poštni protokol POP3 (Post Office Protocol – version 3), večnamenska razširitev za elektronsko pošto MIME (Multipurpose internet Mail Extensions), protokol za prenos novic po omrežju NNTP (Network News Transfer Protocol), specifikacija iCalendar (Internet Calendaring and Scheduling Core Object Specification), standard za format datotek za elektronske poslovne vizitke vCard (VCF), skupni format in MIME tip za datoteke CSV (Common Format and MIME Type for Comma-Separated Values)) in standardi ter protokoli za pretakanje multimedijskih aplikacij (protokol za prenos v realnem času RTP (Real-time Transport Protocol) ter protokol za vzpostavitev seje SIP (Session Initiation Protocol)).
SL Uradni list Evropske unije L 2/1

SKLEP SVETA (EU) 2017/3

z dne 19. decembra 2016

o sklenitvi Sporazuma med Evropsko unijo in Kraljevino Norveško o vzajemnem dostopu do ribolova v Skagerraku za plovila, ki plujejo pod zastavo Danske, Norveške in Švedske

SVET EVROPSKE UNIJE JE —

ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) V skladu s Sklepom Sveta 2014/505/EU (2) je bil Sporazum med Evropsko unijo in Kraljevino Norveško o vzajemnem dostopu do ribolova v Skagerraku za plovila, ki plujejo pod zastavo Danske, Norveške in Švedske (v nadaljnjem besedilu: Sporazum), podpisan 15. januarja 2015 s pridržkom njegove poznejše sklenitve.

(2) Sporazum bi bilo treba odobriti –

SPREJEL NASLEDNJI SKLEP:

Člen 1

Sporazum med Evropsko unijo in Kraljevino Norveško o vzajemnem dostopu do ribolova v Skagerraku za plovila, ki plujejo pod zastavo Danske, Norveške in Švedske, se odobri v imenu Unije (3).

Člen 2

Predsednik Sveta v imenu Unije pošlje uradno obvestilo iz člena 7 Sporazuma (4).

Člen 3

Ta sklep začne veljati na dan sprejetja.

V Bruslju 19. decembra 2016 Za Svet Predsednik L. SÓLYMOS

(1) Odobritev z dne 12. decembra 2016 (še ni objavljena v Uradnem listu).

(2) Sklep Sveta 2014/505/EU z dne 23. julija 2014 o podpisu Sporazuma med Evropsko unijo in Kraljevino Norveško o vzajemnem dostopu do ribolova v Skagerraku za plovila, ki plujejo pod zastavo Danske, Norveške in Švedske, v imenu Unije in o njegovi začasni uporabi (UL L 224, 30.7.2014, str. 1).

(3) Sporazum je bil objavljen v UL L 224, 30.7.2014, str. 3, skupaj s sklepom o podpisu in začasni uporabi.

(4) Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
(1)

vstavi se naslednji odstavek: „5a. Prepovedi iz odstavkov 1 in 3 se ne uporabljajo za prodajo, dobavo, prenos ali izvoz in za uvoz, nabavo ali transport hidrazina (CAS 302-01-2) v koncentracijah 70 % ali več za testiranja in polet pristajalnega modula ExoMars (ExoMars Descent Module) in za polet nosilnega modula ExoMars (ExoMars Carrier Module) v okviru misije ExoMars 2020, in sicer pod naslednjimi pogoji: (a) količina hidrazina, namenjenega za testiranja in polet pristajalnega modula ExoMars v okviru misije ExoMars 2020, izračunana glede na potrebe vsake posamezne faze misije, ne presega skupne količine 5 000 kg za celotno obdobje misije; (b) količina hidrazina, namenjenega za polet nosilnega modula ExoMars v okviru misije ExoMars 2020, ne presega skupne količine 300 kg.“;
(3)

V Prilogo III k Sklepu (SZVP) 2016/849 se za naslovom „Seznam oseb in subjektov iz točke (c) člena 23(1) in točke (c) člena 27(1)“ doda naslednje besedilo: „A. Osebe Ime Podatki za ugotavljanje istovetnosti Datum uvrstitve na seznam Utemeljitev 1. Kim Hyok Chan Datum rojstva: 9.6.1970 Št. potnega lista: 563410191 Sekretar veleposlaništva DLRK v Luandi 16.10.2017 Kim Hyok Chan je bil predstavnik subjekta s seznama ZN Green Pine, ki se je med drugim pogajal za pogodbe za obnovo plovil angolske mornarice, ki kršijo prepovedi, uvedene z resolucijami Varnostnega sveta Združenih narodov. B. Subjekti Ime (in morebitni vzdevki) Podatki za ugotavljanje istovetnosti Datum uvrstitve na seznam Utemeljitev 1. Korejska mednarodna razstavna družba (Korea International Exhibition Corporation) 16.10.2017 Korejska mednarodna razstavna družba (Korea International Exhibition Corporation) subjektom s seznama pomaga pri izogibanju sankcijam, saj gosti mednarodni trgovinski sejem v Pjongjangu, ki subjektom, uvrščenim na seznam, omogoča nadaljnjo gospodarsko dejavnost, kar predstavlja kršitev sankcij ZN. 2. Korejska splošna trgovska družba Rungrado (Korea Rungrado General Trading Corporation tudi Trgovska družba Rungrado (Rungrado Trading Corporation) Naslov: Segori-dong, Pothonggang District, Pjongjang, DLRK Telefon: 850-2-18111-3818022 Faks: 850-2-3814507 E-naslov: rrd@co.chesin.com 16.10.2017 Korejska splošna trgovska družba Rungrado (Korea Rungrado General Trading Corporation) je pomagala pri kršitvi sankcij, uvedenih z resolucijami Varnostnega sveta Združenih narodov, in sicer s prodajo raket Scud v Egiptu. 3. Pomorski upravni urad tudi Pomorski upravni urad Severne Koreje Naslov: Ryonhwa-2Dong, Osrednje okrožje, Pjongjang, DLRK PO Box 416 Tel.: 850-2-18111 Ex 8059 Faks: 850-2-381-4410 E-naslov: mab@silibank.net.kp Spletno mesto: www.ma.gov.kp 16.10.2017 Pomorski upravni urad je sodeloval pri izogibanju sankcijam, ki jih je uvedel Varnostni svet Združenih narodov, tudi s preimenovanjem in ponovnim evidentiranjem premoženja subjektov, uvrščenih na seznam, in zagotavljanjem lažnih dokumentov za plovila, za katera veljajo sankcije ZN. 4. Pan Systems Pyongyang tudi Wonbang Trading Co. Naslov: Soba 818, Hotel Pothonggang, Ansan-Dong, okrožje Pyongchon, Pjongjang, DLRK. 16.10.2017 Subjekt Pan Systems pomaga pri izogibanju sankcijam, ki jih je uvedel Varnostni svet Združenih narodov, in sicer prek poskusa prodaje orožja in pripadajočega materiala Eritreji. Subjekt Pan Systems je pod nadzorom in deluje v imenu splošnega urada za priznavanje (Reconaissance General Bureau), ki so ga Združeni narodi uvrstili na seznam.“
(3)

za členom 3a se vstavijo se naslednji členi 3b, 3c in 3d: „Člen 3b Zadevne države članice zagotovijo, da: (a) druga območja z omejitvami, ki jih vzpostavijo njihovi pristojni organi, kot je navedeno v členu 16(4) Direktive 2005/94/ES, zajemajo vsaj območja, ki so v delu C Priloge k temu sklepu navedena kot druga območja z omejitvami; (b) se ukrepi, ki se izvajajo na drugih območjih z omejitvami, kot je navedeno v členu 32 Direktive 2005/94/ES, izvajajo vsaj do datumov za druga območja z omejitvami iz dela C Priloge k temu sklepu. Člen 3c 1. Zadevne države članice prepovejo odpremo pošiljk žive perutnine, enodnevnih piščancev in valilnih jajc z območij, ki so v delu C Priloge navedena kot druga območja z omejitvami, v druge države članice, razen če pristojni organ zadevne države članice odpreme dovoli neposreden prevoz pošiljk naslednjega blaga pod naslednjimi pogoji: (a) enodnevnih piščancev, ki izpolnjujejo pogoje iz člena 3a(1)(a) in (b); (b) valilnih jajc, ki izpolnjujejo naslednje pogoje: (i) izvirajo iz perutnine, gojene v odobrenih obratih, ki se nahajajo izven območij, navedenih kot okužena in ogrožena območja v delih A in B Priloge; (ii) rezultat kliničnega pregleda perutnine v vseh proizvodnih enotah odobrenih obratov v 72 urah pred odpremo pošiljke je bil ugoden; (iii) valilna jajca in njihova embalaža so bili razkuženi pred odpremo v skladu z navodili uradnega veterinarja. 2. Prevoz pošiljk enodnevnih piščancev in valilnih jajc iz odstavka (1) se brez nepotrebnega odlašanja izvede v vozilih, kontejnerjih, škatlah, kot je ustrezno, ki so bili očiščeni in razkuženi v skladu z navodili uradnega veterinarja. Člen 3d Zadevna država članica zagotovi, da veterinarska spričevala iz člena 20 Direktive 2009/158/ES, ki so določena v Prilogi IV k navedeni direktivi in spremljajo pošiljke enodnevnih piščancev in valilnih jajc iz členov 3a in 3c tega sklepa, ki se odpremijo v druge države članice, vključujejo naslednji stavek: ‚Pošiljka izpolnjuje pogoje v zvezi z zdravjem živali iz Izvedbenega sklepa Komisije (EU) 2017/247.‘“;
(4)

V skladu s členom 4(2) Sklepa 2009/427/ES in s politiko Komisije o preglednosti je bil v registru strokovnih skupin Komisije in drugih podobnih subjektov objavljen razpis za strokovnjake. Dokumentacija, ki so jo vlagatelji predložili, je bila ocenjena, na podlagi ocene pa je bil narejen izbor, ki omogoča pripravo seznama stalnih članov in rezervnega seznama strokovnjakov.
(1)

člen 7 se nadomesti z naslednjim: „Člen 7 1. Nabava premoga, železa in železove rude v DLRK s strani državljanov držav članic ali z uporabo plovil ali zrakoplovov pod zastavo držav članic je prepovedana, ne glede na to, ali izvirajo z ozemlja DLRK ali ne. 2. Unija sprejme potrebne ukrepe za določitev snovi, ki jih zadeva odstavek 1. 3. Odstavek 1 se ne uporablja za premog, za katerega država članica, ki ga je nabavila, na podlagi verodostojnih informacij potrdi, da izvira zunaj DLRK in se je prevažal prek ozemlja DLRK izključno za izvoz iz pristanišča v Rajinu (Rasonu), pod pogojem, da ta država članica o tem vnaprej uradno obvesti Odbor za sankcije in da takšne transakcije niso povezane z ustvarjanjem prihodka za programe DLRK, povezane z jedrskim orožjem in balističnimi izstrelki, ali za druge dejavnosti, prepovedane z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016) ali 2356 (2017) ali s tem sklepom. 4. Nabava svinca in svinčeve rude v DLRK s strani državljanov držav članic ali z uporabo plovil ali zrakoplovov pod zastavo držav članic je prepovedana, ne glede na to, ali izvira z ozemlja DLRK ali ne. 5. Unija sprejme potrebne ukrepe za določitev snovi, ki jih zadeva odstavek 4.“;
(4)

V skladu s členom 27 Uredbe (EU) št. 525/2013 in na podlagi podatkov evidenc toplogrednih plinov, kot so bili pregledani v skladu s členom 19 navedene uredbe, je Komisija preučila vpliv uporabe smernic IPCC iz leta 2006 in sprememb uporabljenih metodologij UNFCCC na evidence toplogrednih plinov držav članic. Razlika vseh emisij toplogrednih plinov, upoštevanih za namene člena 3 Odločbe št. 406/2009/ES, v večini držav članic presega 1 %. Glede na to preučitev bi bilo treba vse dodeljene letne emisije držav članic za obdobje od 2017 do 2020 iz Priloge II k Sklepu 2013/162/EU pregledati, da se upoštevajo posodobljeni podatki evidenc, sporočenih in pregledanih leta 2016 v skladu s členom 19 Uredbe (EU) št. 525/2013. Tak pregled bi bilo treba opraviti z enako metodologijo, kot se uporablja za določanje dodeljenih letnih emisij v Sklepu 2013/162/EU.
„11.

Subjekt, ki je originator listinjenega vrednostnega papirja ali je vzpostavil listinjen vrednostni papir, ni subjekt v javni ali zasebni lasti: (a) katerega glavni namen je, da se postopno prodajo njegova sredstva in da preneha poslovati, ali (b) ki je subjekt za upravljanje ali prodajo sredstev, ustanovljen za podporo prestrukturiranja in/ali reševanja v finančnem sektorju, vključno z nosilci upravljanja sredstev, ki so nastali zaradi ukrepa reševanja v obliki uporabe instrumenta izločitve sredstev v skladu s členom 26 Uredbe (EU) št. 806/2014 Evropskega parlamenta in Sveta (*1) ali nacionalno zakonodajo, s katero se izvaja člen 42 Direktive 2014/59/EU Evropskega parlamenta in Sveta (*2).
(3)

Vloga se nanaša na funkcijo iztekanja motorja v prostem teku proizvajalca BMW AG, ki se bo uporabljala v vozilih BMW M1 s konvencionalnim pogonskim sistemom in avtomatskim menjalnikom. Osnovno načelo te inovativne tehnologije je ločitev motorja z notranjim zgorevanjem od sistema za prenos moči in preprečitev zmanjševanja hitrosti zaradi zaviranja motorja. Funkcija bi se morala samodejno aktivirati v prevladujočem načinu vožnje, ki je način, ki je samodejno izbran, ko se vozilo vklopi. Iztekanje motorja se lahko zato uporabi za povečanje prevožene razdalje vozila v primerih, ko pogon ni potreben ali pa je potrebno počasno zmanjševanje hitrosti. Ko se uporabi funkcija iztekanja, se kinetična in potencialna energija vozila neposredno uporabljata za preseganje voznega upora in, posledično, zmanjšanje porabe goriva. Zaradi manjšega zmanjševanja hitrosti se motor loči od sistema za prenos moči z odprtjem sklopke. To se zgodi samodejno s pomočjo krmilne enote avtomatskega menjalnika. Med temi fazami iztekanja motor deluje s hitrostjo prostega teka („iztekanje motorja v prostem teku“).
(16)

Glavne pomanjkljivosti, ki jih je ugotovila Komisija v predlaganem akcijskem načrtu, so se nanašale na več pomanjkljivosti pri izvajanju obveznosti mednarodnega prava, predvsem v zvezi z: nesprejetjem ustreznega pravnega okvira ter postopki registracije in izdajanja dovoljenj; neobstojem sodelovanja in izmenjave informacij znotraj uprave Komorov in s tretjimi državami, v katerih plovila Komorov izvajajo dejavnosti; neobstojem ustreznega in učinkovitega sistema spremljanja, nadzora in obladovanja; ter neobstojem sistema odvračilnih sankcij. Druge ugotovljene pomanjkljivosti se na splošno nanašajo na izpolnjevanje mednarodnih obveznosti, vključno s priporočili in resolucijami regionalnih organizacij za upravljanje ribolova. Ugotovljeno je bilo tudi pomanjkanje skladnosti s priporočili in resolucijami ustreznih organov, kot so mednarodni akcijski načrt za preprečevanje nezakonitega, neprijavljenega in nereguliranega ribolova ter prostovoljne smernice o uspešnosti države zastave – oba navedena dokumenta je pripravila Organizacija Združenih narodov za prehrano in kmetijstvo. Vendar pa se je pomanjkanje skladnosti z nezavezujočimi priporočili in resolucijami obravnavalo samo kot dodaten dokaz in ne kot podlaga za opredelitev.
(2)

Izvedbeni sklep (EU) 2017/247 določa, da morajo okužena in ogrožena območja, ki jih pristojni organi zadevnih držav članic vzpostavijo v skladu z Direktivo 2005/94/ES, obsegati vsaj območja, navedena kot okužena in ogrožena območja v Prilogi k navedenemu izvedbenemu sklepu. Izvedbeni sklep (EU) 2017/247 prav tako določa, da je treba ukrepe, ki se morajo izvajati na okuženih in ogroženih območjih v skladu s členom 29(1) in členom 31 Direktive 2005/94/ES, izvajati vsaj do datumov, ki so za ta območja določena v Prilogi k navedenemu izvedbenemu sklepu.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Lotto HÅKANSSON HARJU je 20. julija 2015 s Sklepom Sveta (EU) 2015/1203 (4) kot članica zamenjala Anna LJUNGDELL.
SKLEP SVETA (SZVP) 2017/621

z dne 31. marca 2017

o spremembi Sklepa (SZVP) 2015/1333 o omejevalnih ukrepih zaradi razmer v Libiji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 29 Pogodbe,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

SPREJEL NASLEDNJI SKLEP:

Člen 1

V členu 17 Sklepa (SZVP) 2015/1333 se odstavka 3 in 4 nadomestita z naslednjim:

„3. Ukrepi iz člena 8(2) se uporabljajo za vnose 16, 17 in 18 iz Priloge II, in sicer do 2. oktobra 2017.

4. Ukrepi iz člena 9(2) se uporabljajo za vnose 21, 22 in 23 iz Priloge IV, in sicer do 2. oktobra 2017.“
(3)

Z Odločbo Komisije 2004/558/ES (2) so bili odobreni programi za nadzor in izkoreninjenje infekcioznega bovinega rinotraheitisa, ki ga povzroča bovini herpesvirus tipa 1 (BHV1), ki so jih predložile države članice iz Priloge I k navedeni odločbi za regije držav članic iz navedene priloge, za katere veljajo dodatna jamstva za infekciozni bovini rinotraheitis v skladu s členom 9 Direktive 64/432/EGS. Poleg tega so v Prilogi II k Odločbi 2004/558/ES navedene regije držav članic, ki se štejejo za proste okužbe z BHV1 in za katere veljajo dodatna jamstva za infekciozni bovini rinotraheitis v skladu s členom 10 Direktive 64/432/EGS.
3.

člen 3 se nadomesti z naslednjim: „Člen 3 1. Države članice dajo na voljo najmanj 2 MHz spektra v navzgornji povezavi in 2 MHz ustreznih parnih frekvenc spektra v navzdolnji povezavi v pasovih 900 MHz in/ali 1 800 MHz za sisteme GSM, ki na podlagi nemotenja in nezaščite zagotavljajo storitve MCV v njihovih teritorialnih morjih. 2. Države članice čim prej in najpozneje v šestih mesecih po datumu uradnega obvestila o tem sklepu dajo na voljo 5 MHz spektra v navzgornji povezavi in 5 MHz ustreznih parnih frekvenc spektra v navzdolnji povezavi v pasovih 1 900/2 100 MHz za sisteme UMTS in v pasovih 1 800 in 2 600 za sisteme LTE, ki na podlagi nemotenja in nezaščite zagotavljajo storitve MCV v njihovih teritorialnih morjih. 3. Države članice zagotovijo, da sistemi iz odstavka 1 in 2 izpolnjujejo pogoje iz Priloge.“;
(1)

Na podlagi upoštevanju člena 61 Kadrovskih predpisov za uradnike Evropske unije ter členov 16 in 91 Pogojev za zaposlitev drugih uslužbencev Evropske unije bi bilo treba sprejeti seznam praznikov in dela prostih dni v letu 2018, ki se priznajo uradnikom in uslužbencem v Bruslju in Luxembourgu.
„DEL 1

Vzorec veterinarskega spričevala za uvoz psov, mačk in belih dihurjev v Unijo

DRŽAVA

Uvoz psov, mačk, belih dihurjev v Unijo

II. Potrdilo o zdravstvenem stanju

II.a. Referenčna številka spričevala

II.b.

Podpisani uradni veterinar (vstavite ime tretje države) potrjujem, da živali iz rubrike I.28:

II.1. prihajajo z gospodarstev ali iz podjetij iz rubrike I.11, ki so registrirana pri pristojnih organih in zanje ne veljajo nobene prepovedi na podlagi zdravja živali, kjer se živali redno pregledujejo in ki izpolnjujejo zahteve za zagotovitev dobrobiti živali;

II.2. med pregledom veterinarja, ki ga je pooblastil pristojni organ, tj. v 48 urah pred odpremo, niso kazale nobenih znakov bolezni in so bile primerne za predvideni prevoz;

(1) bodisi [II.3. so namenjene za ustanovo, inštitut ali središče iz rubrike I.12 in so odobrene v skladu s Prilogo C k Direktivi Sveta 92/65/EGS ter prihajajo z ozemlja ali iz tretje države s seznama v Prilogi II k Izvedbeni uredbi Komisije (EU) št. 577/2013.]

(1) bodisi [II.3. so stare vsaj 12 tednov v trenutku cepljenja proti steklini in je minilo najmanj 21 dni od zaključka primarnega cepljenja proti steklini (2), opravljenega v skladu z zahtevami o veljavnosti iz Priloge III k Uredbi (EU) št. 576/2013 Evropskega parlamenta in Sveta, vsa nadaljnja ponovna cepljenja pa so bila opravljena v obdobju veljavnosti predhodnega cepljenja (3);] ter

(1) bodisi [II.3.1. prihajajo z ozemlja ali iz tretje države s seznama v Prilogi II k Izvedbeni uredbi Komisije (EU) št. 577/2013, podrobnosti o trenutnem cepljenju proti steklini pa so določene v tabeli];

(1) bodisi [II.3.1. prihajajo z ozemlja ali iz tretje države ali so načrtovane za tranzit preko ozemlja ali tretje države s seznama v Prilogi I k Odločbi Komisije 2004/211/ES ali delu 1 Priloge II k Uredbi Komisije (EU) št. 206/2010, s testom titracije protiteles proti steklini (4), opravljenem na vzorcu krvi, ki ga je veterinar, pooblaščen s strani pristojnega organa, odvzel najmanj 30 dni po predhodnem cepljenju in najmanj tri mesece pred datumom izdaje tega spričevala, pa je bil dokazan titer protiteles v višini vsaj 0,5 IE/ml (5), vsakršno poznejše ponovno cepljenje je bilo opravljeno v obdobju veljavnosti predhodnega cepljenja, podrobnosti o trenutnem cepljenju proti steklini in datum vzorčenja za testiranje imunskega odziva pa so navedeni v spodnji tabeli:

Del II: Certificiranje

Transponder ali vtetovirano znamenje

Datum cepljenja [dd/mm/llll]

Ime in proizvajalec cepiva

Serijska številka

Veljavnost cepljenja

Datum vzorčenja krvi [dd/mm/llll]

Črkovno-številčna oznaka na živali

Datum vsaditve in/ali odčitanja (6) [dd/mm/llll]

od [dd/mm/llll]

do [dd/mm/llll]

];

(1) bodisi [II.4. so psi, namenjeni v državo članico s seznama v Prilogi I k Delegirani uredbi Komisije (EU) št. 1152/2011 in so bili zdravljeni zaradi Echinococcus multilocularis, podrobnosti zdravljenja, ki ga je opravil veterinar v skladu s členom 7 Delegirane uredbe Komisije (EU) št. 1152/2011 (7) (8), pa so navedene v spodnji tabeli.]

(1) bodisi [II.4. niso bile zdravljene zaradi Echinococcus multilocularis.]